พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา และครุยวิทยฐานะของมหาวิทยาลัยเกษตรศาสตร์พ.ศ. ๒๕๕๐ ภูมิพลอดุลยเดช ป.ร.ให้ไว้ ณ วันที่ ๓ มีนาคมพ.ศ. ๒๕๕๐เป็นปีที่ ๖๒ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรปรับปรุงพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา และครุยวิทยฐานะของมหาวิทยาลัยเกษตรศาสตร์อาศัยอำนาจตามความในมาตรา๑๖ ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๔๙ กับมาตรา ๔๙วรรคสอง และมาตรา ๕๓ วรรคสอง แห่งพระราชบัญญัติมหาวิทยาลัยเกษตรศาสตร์ พ.ศ. ๒๕๔๑จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่าพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาและครุยวิทยฐานะของมหาวิทยาลัยเกษตรศาสตร์ พ.ศ. ๒๕๕๐มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้ยกเลิกพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา และครุยวิทยฐานะของมหาวิทยาลัยเกษตรศาสตร์ พ.ศ. ๒๕๔๓มาตรา ๔ ให้กำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยเกษตรศาสตร์ ดังต่อไปนี้(๑) สาขาวิชาการวางผังเมืองและสภาพแวดล้อม มีปริญญาสามชั้น คือ(ก) เอก เรียกว่า การวางผังเมืองและสภาพแวดล้อมดุษฎีบัณฑิต ใช้อักษรย่อ ผส.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า การวางผังเมืองและสภาพแวดล้อมมหาบัณฑิต ใช้อักษรย่อ ผส.ม.(ค) ตรี เรียกว่า การวางผังเมืองและสภาพแวดล้อมบัณฑิต ใช้อักษรย่อ ผส.บ.(๒) สาขาวิชาคหกรรมศาสตร์ มีปริญญาสามชั้น คือ(ก) เอก เรียกว่า คหกรรมศาสตรดุษฎีบัณฑิต ใช้อักษรย่อ คศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า คหกรรมศาสตรมหาบัณฑิต ใช้อักษรย่อ คศ.ม.(ค) ตรี เรียกว่า วิทยาศาสตรบัณฑิต ใช้อักษรย่อ วท.บ.(๓) สาขาวิชาบริหารธุรกิจ มีปริญญาสามชั้น คือ(ก) เอก เรียกว่า บริหารธุรกิจดุษฎีบัณฑิต ใช้อักษรย่อ บธ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า บริหารธุรกิจมหาบัณฑิต ใช้อักษรย่อ บธ.ม.(ค) ตรี เรียกว่า บริหารธุรกิจบัณฑิต ใช้อักษรย่อ บธ.บ.(๔) สาขาวิชาบัญชี มีปริญญาสามชั้น คือ(ก) เอก เรียกว่า บัญชีดุษฎีบัณฑิต ใช้อักษรย่อ บช.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า บัญชีมหาบัณฑิต ใช้อักษรย่อ บช.ม.(ค) ตรี เรียกว่า บัญชีบัณฑิตใช้อักษรย่อ บช.บ.(๕) สาขาวิชาพยาบาลศาสตร์ มีปริญญาสามชั้น คือ(ก) เอก เรียกว่า พยาบาลศาสตรดุษฎีบัณฑิต ใช้อักษรย่อ พย.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า พยาบาลศาสตรมหาบัณฑิต ใช้อักษรย่อ พย.ม.(ค) ตรี เรียกว่า พยาบาลศาสตรบัณฑิต ใช้อักษรย่อ พย.บ.(๖) สาขาวิชาวิทยาศาสตร์ มีปริญญาสามชั้น คือ(ก) เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค) ตรี เรียกว่า วิทยาศาสตรบัณฑิต ใช้อักษรย่อ วท.บ.(๗) สาขาวิชาวิศวกรรมศาสตร์ มีปริญญาสามชั้น คือ(ก) เอก เรียกว่า วิศวกรรมศาสตรดุษฎีบัณฑิต ใช้อักษรย่อ วศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า วิศวกรรมศาสตรมหาบัณฑิต ใช้อักษรย่อ วศ.ม.(ค) ตรี เรียกว่า วิศวกรรมศาสตรบัณฑิต ใช้อักษรย่อ วศ.บ.(๘) สาขาวิชาศิลปศาสตร์ มีปริญญาสามชั้น คือ(ก) เอก เรียกว่า ศิลปศาสตรดุษฎีบัณฑิต ใช้อักษรย่อ ศศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า ศิลปศาสตรมหาบัณฑิต ใช้อักษรย่อ ศศ.ม.(ค) ตรี เรียกว่า ศิลปศาสตรบัณฑิต ใช้อักษรย่อ ศศ.บ.(๙) สาขาวิชาศึกษาศาสตร์ มีปริญญาสามชั้น คือ(ก) เอก เรียกว่า ศึกษาศาสตรดุษฎีบัณฑิต ใช้อักษรย่อ ศษ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า ศึกษาศาสตรมหาบัณฑิต ใช้อักษรย่อ ศษ.ม.(ค) ตรี เรียกว่า ศึกษาศาสตรบัณฑิต ใช้อักษรย่อ ศษ.บ.(๑๐) สาขาวิชาเศรษฐศาสตร์ มีปริญญาสามชั้น คือ(ก) เอก เรียกว่า เศรษฐศาสตรดุษฎีบัณฑิต ใช้อักษรย่อ ศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า เศรษฐศาสตรมหาบัณฑิต ใช้อักษรย่อ ศ.ม.(ค) ตรี เรียกว่า เศรษฐศาสตรบัณฑิต ใช้อักษรย่อ ศ.บ.(๑๑) สาขาวิชาสถาปัตยกรรมศาสตร์ มีปริญญาสามชั้น คือ(ก) เอก เรียกว่า สถาปัตยกรรมศาสตรดุษฎีบัณฑิต ใช้อักษรย่อ สถ.ด. และปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า สถาปัตยกรรมศาสตรมหาบัณฑิต ใช้อักษรย่อ สถ.ม.(ค) ตรี เรียกว่า สถาปัตยกรรมศาสตรบัณฑิต ใช้อักษรย่อ สถ.บ.(๑๒) สาขาวิชาสัตวแพทยศาสตร์ มีปริญญาหนึ่งชั้น คือ ตรี เรียกว่า วิทยาศาสตรบัณฑิต ใช้อักษรย่อ วท.บ. และ สัตวแพทยศาสตรบัณฑิต ใช้อักษรย่อ สพ.บ.(๑๓) สาขาวิชาสาธารณสุขศาสตร์ มีปริญญาสามชั้น คือ(ก) เอก เรียกว่า สาธารณสุขศาสตรดุษฎีบัณฑิต ใช้อักษรย่อ ส.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า สาธารณสุขศาสตรมหาบัณฑิต ใช้อักษรย่อ ส.ม.(ค) ตรี เรียกว่า สาธารณสุขศาสตรบัณฑิต ใช้อักษรย่อ ส.บ.ทั้งนี้หากมีสาขาหรือวิชาเอกให้ระบุชื่อสาขาหรือวิชาเอกนั้นไว้ในวงเล็บต่อท้ายปริญญาด้วยมาตรา ๕ ครุยวิทยฐานะของมหาวิทยาลัยเกษตรศาสตร์มีสามชั้น ดังต่อไปนี้(๑) ครุยดุษฎีบัณฑิต เป็นเสื้อคลุมทำด้วยผ้าสีดำผ่าอกตลอด หลังจีบชายครุยสูงจากพื้นประมาณ ๑ ฟุตด้านหน้าทั้งสองข้างโอบรอบคอเสื้อมีแถบกำมะหยี่สีน้ำเงินเข้มกว้าง ๑๐ เซนติเมตร ยาวตลอดตัวเสื้อแขนเสื้อกว้าง ยาวตกข้อมือ ตอนกลางแขนทั้งสองข้างมีแถบกำมะหยี่สีน้ำเงินเข้ม กว้าง๔ เซนติเมตร ยาวพาดด้านข้าง จำนวนสามแถบติดเรียงกันระยะห่าง ๕ เซนติเมตรมีผ้าคล้องคอด้านในสีเขียว ด้านนอกสีดำ มีแถบกำมะหยี่สีตามสีประจำคณะ กว้าง ๑๓เซนติเมตร ทาบรอบคอปลายนอกของผ้าคล้องคอขลิบด้วยผ้าสีเขียวกว้าง ๑ เซนติเมตรประกอบด้วยหมวกแผ่นสี่เหลี่ยมจัตุรัสยาวด้านละ ๒๔ เซนติเมตรทำด้วยผ้าหรือสักหลาดสีดำติดกระดุมดิ้นทองที่กลางหมวกหนึ่งเม็ด โยงด้วยไหมสีทองมาที่กระดุมดิ้นทองที่ขอบหมวกอีกหนึ่งเม็ดมีพู่หมวกสีทองจากกระดุมดิ้นทองที่ขอบหมวกยาว ๑๒ เซนติเมตร(๒) ครุยมหาบัณฑิต เช่นเดียวกับครุยดุษฎีบัณฑิตแต่ไม่มีแถบโอบรอบคอเสื้อด้านหน้า และแขนเสื้อไม่มีแถบ ต้นแขนเสื้อกว้างปลายแขนเป็นถุงมีช่องสอดแขนออกที่ด้านบนตรงเหนือข้อศอกมีแถบกำมะหยี่สีตามสีประจำคณะที่ผ้าคล้องคอกว้าง ๘ เซนติเมตร ประกอบด้วยหมวกเช่นเดียวกับหมวกดุษฎีบัณฑิตติดกระดุมสีดำที่กลางหมวกหนึ่งเม็ดมีพู่ไหมสีดำยาว ๒๒ เซนติเมตร จากกระดุม เว้นแต่แถบกำมะหยี่ที่ผ้าคล้องคอของครุยวิทยาศาสตรมหาบัณฑิตในคณะสัตวแพทยศาสตร์มีสีตามสีประจำบัณฑิตวิทยาลัย(๓) ครุยสัตวแพทยศาสตรบัณฑิตและครุยบัณฑิต(ก) ครุยสัตวแพทยศาสตรบัณฑิต เช่นเดียวกับครุยมหาบัณฑิต(ข) ครุยบัณฑิต เช่นเดียวกับครุยมหาบัณฑิต แต่ไม่มีผ้าคล้องคอแขนเสื้อกว้าง ยาวตกข้อมือ ปลายแขนไม่เป็นถุง ไม่มีช่องสอดแขนมีไหมถักสีตามสีประจำคณะหรือสถาบันสมทบ ขนาด ๓ มิลลิเมตร ติดที่รอบคอปล่อยปลายห้อยยาว ๑๔ เซนติเมตร โดยมีพู่ที่ปลาย ประกอบด้วย หมวกเช่นเดียวกับหมวกมหาบัณฑิตแต่พู่หมวกมีสีตามสีประจำคณะหรือสถาบันสมทบมาตรา ๖ สีประจำคณะ บัณฑิตวิทยาลัย และสถาบันสมทบมีดังต่อไปนี้(๑) คณะเกษตร สีเหลืองข้าวโพด(๒) คณะบริหารธุรกิจ สีฟ้าใส(๓) คณะประมง สีน้ำทะเล(๔) คณะมนุษยศาสตร์ สีขาว(๕) คณะวนศาสตร์ สีน้ำตาลแดง(๖) คณะวิทยาศาสตร์ สีน้ำเงิน(๗) คณะวิศวกรรมศาสตร์และวิทยาลัยการชลประทาน สีเลือดหมู(๘) คณะศิลปศาสตร์และวิทยาศาสตร์ สีเทาเงิน(๙) คณะศึกษาศาสตร์ สีม่วง(๑๐) คณะเศรษฐศาสตร์ สีส้ม(๑๑) คณะสังคมศาสตร์ สีแดง(๑๒) คณะสัตวแพทยศาสตร์ สีฟ้าหม่น(๑๓) คณะอุตสาหกรรมเกษตร สีชมพูกลีบบัว(๑๔) บัณฑิตวิทยาลัย สีเขียวตองอ่อน(๑๕) วิทยาลัยเทคนิคการสัตวแพทย์ สีบานเย็น(๑๖) วิทยาลัยพยาบาลบรมราชชนนีนพรัตน์วชิระ สีเหลืองราชพฤกษ์มาตรา ๗ ให้มหาวิทยาลัยเกษตรศาสตร์จัดทำครุยวิทยฐานะตามพระราชกฤษฎีกานี้ขึ้นไว้เป็นตัวอย่างมาตรา ๘ ให้รัฐมนตรีว่าการกระทรวงศึกษาธิการรักษาการตามพระราชกฤษฎีกานี้ผู้รับสนองพระบรมราชโองการพลเอก สุรยุทธ์ จุลานนท์นายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้คือ เนื่องจากมหาวิทยาลัยเกษตรศาสตร์ ได้เปิดสอนสาขาวิชาการวางผังเมืองและสภาพแวดล้อมสาขาวิชาพยาบาลศาสตร์ สาขาวิชาสาธารณสุขศาสตร์ และได้กำหนดให้มีปริญญาในสาขาวิชาอักษรย่อสำหรับสาขาวิชาดังกล่าว รวมทั้งกำหนดสีประจำสถาบันสมทบสำหรับวิทยาลัยพยาบาลบรมราชชนนีนพรัตน์วชิระเพิ่มขึ้น สมควรปรับปรุงพระราชกฤษฎีกาว่าด้วย ปริญญาในสาขาวิชาอักษรย่อสำหรับสาขาวิชา และครุยวิทยฐานะของมหาวิทยาลัยเกษตรศาสตร์เสียใหม่และโดยที่มาตรา ๔๙ วรรคสอง และมาตรา ๕๓ วรรคสองแห่งพระราชบัญญัติมหาวิทยาลัยเกษตรศาสตร์ พ.ศ. ๒๕๔๑ บัญญัติว่าการกำหนดให้สาขาวิชาใดมีปริญญาชั้นใด และจะใช้อักษรย่อสำหรับสาขาวิชานั้น อย่างไรการกำหนดลักษณะ ชนิด ประเภท และส่วนประกอบของครุยวิทยฐานะ เข็มวิทยฐานะและครุยประจำตำแหน่ง ให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้ปริญสินีย์/ผู้จัดทำ๓๑ มีนาคม ๒๕๕๔มณฑิตา/ผู้ตรวจ๓๐ พฤษภาคม ๒๕๕๔[๑] ราชกิจจานุเบกษาเล่ม ๑๒๔/ตอนที่ ๑๖ ก/หน้า ๒๒/๑๙ มีนาคม ๒๕๕๐